बंगला नं. 60 से विरोध के बीच झोपड़ियां हटाना शुरू
बंगला नंबर-60 स्थित पुरानी नपा कार्यालय परिसर में 60 से ज्यादा झोपडिय़ां बनाकर लोगों ने कई वर्षों से कब्जा कर रखा था। इन्हें विस्थापित करने के लिए जगह देने के बाद भी झोपड़ी वाले नहीं हट रहे थे। बुधवार सुबह नपा की टीम कार्रवाई के लिए पहुंची। जेसीबी और अमले को देख महिलाओं ने विरोध शुरू कर दिया। टीम ने सख्ती दिखाते हुए सामान जब्त करना शुरू किया तो विरोध करने वालों ने सामान विस्थापित जगह पहुंचाना शुरू कर दिया।
नपा स्वामित्व वाले बंगला नंबर-60 में लोगों ने कब्जा कर कच्ची, पक्की झोपड़ी बना ली थी। नपा ने इस जमीन पर आवासीय-सह व्यावसायिक कॉलोनी काटने का प्रोजेक्ट तैयार कर शासन को मंजूरी के लिए भेज रखा हैं। एक महीने पहले नपा ने यहां रह रहे 62 से ज्यादा परिवारों को एकता कॉलोनी के पास जगह दे दी थी। इसके बावजूद झोपडिय़ां नहीं हटा रहे थे। बुधवार को नपा राजस्व अधिकारी गजेंद्र माहेश्वरी, कन्हैयालाल शर्मा अमले पहुंचे तो महिलाओं ने विरोध शुरू कर दिया। जब टीम ने सामान जब्त कर ट्रॉली में भरने की कार्रवाई शुरू की तो लोग झोपड़ी खाली करने को तैयार हो गए। सामान ले जाने के लिए नपा ने ट्रैक्टर-ट्रॉली उपलब्ध करवाई। देर शाम तक खाली हुई 20 झोपडिय़ों को जमींदोज किया। बाकी को भी खाली करवाने की प्रक्रिया जारी रहेगी।
झोपड़ी जमींदोज करती नपा की जेसीबी।
कार्रवाई का विरोध कर रहे राम शंकर, शांताबाई, राकेश मेढ़ा ने बताया जो जगह दी वहां नाली, बिजली पीने की व्यवस्था नहीं की। ऐसे में कैसे जगह खाली कर दें। बच्चों की परीक्षा चल रही है। प्रशासन पहले विस्थापित जगह पर सुविधा मुहैया करवाएं।
सख्ती दिखाई तो हटाने लगे सामान
नपा राजस्व अधिकारी गजेंद्र माहेश्वरी ने बताया अवैध अतिक्रमण होने के बाद भी नपाध्यक्ष के कहने पर जगह दी ताकि कोई बेघर न हो। इसके बाद भी कोई जाने को तैयार नहीं। जब भी कर्मचारी इन्हें हटाने जाते तो अभद्र व्यवहार करते। इसलिए सख्ती से कार्रवाई की तो जमीन खाली करने को तैयार हुए। कुछ झोपड़ी वालों के बच्चों की परीक्षा चल रही है। उन्हें कुछ समय दिया है।
लोगों ने कहा- नई जगह पर कोई सुविधा नहीं
प|ी की पीड़ा- पति बीमार इतनी दूर कैसे रहें
लताबाई ने बताया पति बीमार है, मैं ही घर चलाती हूं। छोटे-छोटे बच्चें है, शहर से इतनी दूर जगह दी है। जहां से आने-जाने में समय लगता हैं। छोटी से झोपड़ी बनाकर रहे थे। कैसे घर चलाऊंगी कोई सुनने वाला नहीं हैं। जबरन सामान उठाकर ले जाने लगे तो विरोध किया।
नपा का कहना- झोपड़ी के लिए सामान भी दिया
नगरपालिका ने झोपड़ियों में रहने वालों को दूसरी जगह विस्थापित होने के लिए एक महीने पहले भूमि देने के साथ वहां झोपड़ी बनाने के लिए बांस-बल्ली भी उपलब्ध करवाया था। मूलभूत सुविधा उपलब्ध करवाने के साथ बिजली पोल लग चुके हैं।
कार्रवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva